Lərmərud

Lərmərud — Azərbaycan Respublikasının Lerik rayonunun Nücü kənd inzibati ərazi dairəsində kənd.Azərbaycan Respublikasının inzibati - erazi bölgüsü. Məlumat toplusu. Bakı - 2013. 488 səh.

 Əhalisi 
Əhalisi 181 nəfərdir.Azərbaycan Respublikası əhalisinin siyahıyaalınması 2009-cu il. I cild. Bakı - 2010.

 Toponimiyası 
Tədqiqatçıların bir qismi oykonimi talış dilindəki ləqmə (çay sahili yamac) və rud (çay) sözlərinin birləşməsi hesab edir, “çay sahili yamacda yerləşən kənd” kimi izah edirlər. Kəndin adının ərazidən axan çayın adından yarandığını ehtimal edən tədqiqatçılar isə hidronimi talış dilindəki ləm (dayaz) və rud (çay) sözlərindən düzəlib, “dayaz çay” mənasını ifadə etdiyini bildirirlər.”Azərbaycan toponimlərinin ensiklopedik lüğəti”. İki cilddə. II cild. Bakı, “Şərq-Qərb”, 2007, səh. 236. Digər məlumatlara görə kəndin talış dilindəki adı LAMƏY-dir. Laməy talışca "laməyn"-yəni, hündür yer mənasındadır. Qonşu kəndlərin bəziləri bu kəndə "Laməvu" da deyirlər. Laməvu, yəni hündür yer. Burada "lam"-"ləm" -hündür, "ə" sifət yaradan şəkilçi, "vu" isə yer deməkdir. Laməy sözü də, "laməyn" sözünün ixtisar formasıdır. Burada "əyn" sifət yaradan şəkilçidir. Söz tarixən işləndikcə "n" ixtisar olunmuş və Laməy şəklində tələffüz olunmuşdur. Ləməynə di, Laməynə vu (hündür yer, hündür kənd) adları bu coğrafi adın əsl kökləridir. Bu coğrafi adın "Lərmərud" şəklində rəsmiləşdirilməsi həm sözün milli mənasını itirir, həm də tələffüzünü qəlizləşdirir və qeyri-estetik edir. Bu baxımdan, bu coğrafi adın orijinal formada–talışca LAMƏY kimi rəsmiləşdirilməsi vacibdir.

 Coğrafiyası və iqlimi 
Yayı quraq keçən mülayim isti iqlim. Laməy dəniz səviyyəsindən 600 m hündürlükdə yerləşir. Kəndi cənubdan Dızdoni, şimaldan isə Pleymon alçaq dağları əhatə edir. Pleymon dəniz səviyyəsindən 1075 m hündürlükdədir.

 İqtisadiyyatı 
Əhali əsasən əkinçilik və maldarlıqla məşğuldur.

 Təhsil 
Kənddə Elxan Qurbanov adına Lərmərud kənd tam orta məktəbi fəaliyyət göstərir.

 Din 
Kənddə Lərmərud kənd məscidi dini icması fəaliyyət göstərir.MÜSƏLMAN DİNİ İCMALAR - 2010-cu ildə qeydiyyatdan keçənlər . scwra.gov.az 

 İstinadlar 

Kateqoriya:Lerik rayonunun kəndləri